钦定古今图书集成/明伦汇编/闺媛典/第049卷 > 刘闬妻某氏〈王氏附〉
## 钦定古今图书集成/明伦汇编/闺媛典/第049卷 > 刘闬妻某氏〈王氏附〉

按《吉安府志》：“某氏，刘闬妻，安福人。元季之乱，寇将及
郡，闬妻与乡人吴崧之子妇并率其姻族窜汤村。度
不免，相聚谋曰：‘与受污而死，曷若前死之为愈’。即相
挽赴深水以死。东乡邓龙章之妇王氏，亦以不屈死。
先是，密湖刘缜被檄联兵扼东北，龙章兄弟率众赴
义，功最多。王氏见被俘者，愤然曰：‘设不幸，有死而已，
宁辱己以苟活乎’。”及是果然。